[Foto’s] 8 wenke vir ’n piepklein woonstelFoto: realsimple.com 1-Gebruik ligte kleure vir die muur en vloer. Ligter skakerings kan ŉ klein vertrek groter laat vertoon. Gordyne met vertikale strepe sal ŉ lae plafon ook hoër laat lyk. 2-Hang ŉ spieël oorkant ŉ venster – dit sal die lig deur die hele vertrek versprei. Hoe groter die spieël, hoe beter. 3-Hang ŉ paar rakke teen die muur (sogenaamde floating shelves). Dit bied jou meer stoorplek sonder om jou kosbare ruimte daarvoor af te staan. 4-Benut hoeke in die vertrek. Dis ŉ lekker plek om nog ŉ stoel te sit of selfs ŉ boekrak vir ŉ knus leeshoekie. 5-Kies gordyne met dieselfde kleur as die mure – dit laat die vertrek groter vertoon. 6-ŉ Deursigtige tafel is ŉ beter opsie as ŉ houttafel – wat die min ruimte nog kleiner kan laat lyk. 7-ŉ Plant of twee sal ook ŉ snoesige atmosfeer skep en die vertrek ligter laat vertoon. As jy nie plek op die grond het nie – kry ŉ plant wat van die plafon kan hang. 8-Moenie jou meubels teenaan die mure skuif nie – ŉ paar sentimeter van die muur af sal die vertek meer “oop” laat lyk. Besoek gerus Real Simple vir nog wenke.